Kritika HDP

Revija malih književnosti u Booksi: Malta
2023-10-04 08:00 - 2023-10-06 01:00 (Europe/Zagreb)
U Booksu 4. i 5. listopada dolaze dvije pjesnikinje, Leanne Ellul i Nadia Mifsud, pjesnik i novinar Karl Schembri te pisac, sveučilišni profesor i ovogodišnji selektor Adrian Grima.

Program slijedi:

4. listopada u 20h: razgovor i čitanje: Adrian Grima i Nadia Mifsud; moderatorica: Miljenka Buljević;

5. listopada u 20h: razgovor i čitanje: Leanne Ellul i Karl Schembri; moderatorica: Anja Tomljenović.

Uz Reviju, kao i dosad, objavljujemo antologiju, ovogodišnji naslov je Odveć nježne riječi (uskoro izlazi iz tiska), a uz spomenute autore/ice, u antologiji su zastupljeni i Gioele Galea i Murad Shubert.

Radi se o nekima od najzanimljivijih malteških pjesničkih glasova, a riječima Adriana Grime: “Ovi ‘malteški’ pisci pišu književnost na malteškom, no njihov svemir nije više ograničen prvenstveno njihovim otokom i lokalnom zajednicom. Nije više ograničen potrebom pripovijedanja o naciji. Za jednu književnost čiji počeci neupitno leže u svijetu romantičarskog nacionalizma, čini se da ova najnovija ‘iteracija’ dovodi u pitanje same temelje onoga što pisanje na malteškom predstavlja.” Čitav tekst, uvodnik u maltešku književnost koji je napisao Adrian Grima možete pronaći na ovom linku.

Vidimo se!

Više informacija dostupno je na portalu Booksa.hr te na Facebook eventu.
